I dag torsdag modtager Peter Nørgaards Forum for Billedmedieoversætteres (FBO) første pris for gode undertekster på tv. Peter Nørgaard har i 37 år lavet undertekster til DR.
Peter Nørgaard får prisen, fordi han – som det hedder ”med sine undertekster dagligt bidrager til at holde det danske sprog spændstigt, smukt og funktionsdygtigt”.
Peter Nørgaard deler årets pris med forfatteren, journalisten og oversætteren Thomas Harder, der får den, fordi han gennem sit journalistarbejde engageret har skabt opmærksomhed omkring tekstning, som det hedder.